Groot afname in jong kiesers | Maroela Media
Daar is vanjaar 'n drastiese afname in die aantal jong kiesers op die kieserslys vir die verkiesing, met die aantal kiesers van 18 en 19 jaar oud wat 47% laer is as in 2014, en die aantal tussen die ouderdomme 20 en 29 jaar wat met 9% afgeneem het.
Dié verrassende syfers is gister deur die parlementêre moniteringsgroep (PMG) bekend gemaak. Die PMG is 'n hoog aangeskrewe nie-regeringsorganisasie wat deur buitelandse bronne gefinansier word.
Soos die PMG dit uitwys, beteken dit dat die OVK se veldtog om jong kiesers te registreer 'n reusagtige mislukking was, en dat die OVK die parlementêre portefeuljekomitee oor binnelandse sake willens en wetens mislei het oor die sukses van die duur veldtog.
Die politieke analis Ebrahim Fakir het in reaksie gesê die syfers is 'n verdere aanduiding van die wêreldwye neiging dat jong kiesers hulself eerder op ander maniere polities uitleef as in die formele politiek.
Fakir meen nie dit beteken spesifiek die jeug is polities agnosties, ongeïnteresseerd, oningelig of apaties nie.
Aha, ten minste lyk dit my beweeg die aanwas in die land in die regte rigting. Iemand doen iets reg, of dalk nié reg nie, dalk moet daar net meer geoefen word.
Nou hoe dan nou? Net 'n maand terug lees ek 'n berig dat daar 'n toename in nuwe (jonger) kiesers is? Maar dis ook maar goed so, minder wat vir die EFF sal stem dan.
Hoe spreek mens "Fakir" uit ?
Met die ANC aan bewind gebeur alle verrassings doelbewus. Wat n onaangename verrassing moet dit nie vir die arme eff en blf wees nie!